《寄章都护四首 其一 题玉举斋》
明代·孙继皋

灼然看玉举，风度想伊人。不信千秋业，今归百战身。

才名高倚马，雅意薄图麟。谈笑西斋夕，尊前断塞尘。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。